

**Interdisciplinárna exkurzia po pamiatkach, múzeách a galériách na strednom Dunaji (Rakúsko)**


**V spolupráci s ICOM AUSTRIA, Slovenskou archeologickou spoločnosťou pri SAV a Archeologickým ústavom SAV, v. v. i. v Nitre.**

**Program exkurzie ICOM Slovensko, 7. -10. 9. 2023**

1. **Deň 7.9.2023**

Odchod v ranných hodinách (8.00 h) smer Mistelbach, Asparn an der Zaya.

Stretnutie na parkovisku, Fajnorovo nábrežie, pri osobnom prístavisku Danubius. Autobus bude pristavený o 7.45 h.



Príchod do Mistelbachu **(MAMUZ**) o 10.00 hod. Prehliadka výstavy Die Kelten. Presun do archeologického parku a múzea v zámku **Asparn an der Zaya** cca o 11.30. V oboch múzeách budú komentované prehliadky po nemecky. Vstupné zdarma. <https://www.mamuz.at/de/ausstellungen/schloss-asparn-zaya>. Poobedňajší program bude venovaný **UNESCO lokalite** **Hranice Rímskej ríše na Dunaji – Limes Romanus v Noriku (Dolné a Horné Rakúsko).** Návšteva **Stadtmuseum Tulln - Römermuseum**, o 15.00 s komentovanou prehliadkou v nemčine, https://museen.de/roemermuseum-tulln.html. Kto nemá záujem o rímske pamiatky, môže navštíviť Egon Schiele múzeum https://www.schielemuseum.at/de/allgemeine-informationen/oeffnungszeiten alebo románsky karner z 12. storočia za kostolom Sv. Štefana, Kirchengasse 17. Prehliadka bude trvať cca 1 hod. O 16.30 odchod pozdĺž pravého brehu Dunaja do **Traismauer/Kastel Augustianis**-prehliadka a kastel v **Mautern/Favianis** pri Kremsi – prehliadka so sprievodcom. Po prehliadke ubytovanie v **Parkhotel Krems**, Edmund-Hofbauer-Str. 19, Krems an der Donau. Dve noci s raňajkami. Spoločná večera v <https://www.hofbraeu-am-steinertor.at/>.

1. **Deň 8.9.2023 Plavba na Dunaji s prehliadkou** **UNESCO lokality Wachau**. Pôvodne plánované stretnutie s predstaviteľmi ICOM Austria sa uskutoční na lodi. Odchod lode MS Dürnstein je o **10.15,** Donaustation Nr. 25, Krems / Stein, 3500 Krems, Gregor-Hradetzky-Promenade. Plavba bude trvať až do 18.10. V programe je zastávka v malebnom mestečku **Dürnstein**, kde si môžete pozrieť ruiny hradu, v ktorom bol väznený anglický kráľ Richard Levie srdce. Zúčastnil sa v 12. storočí III. krížovej výpravy. Keďže sa nepohodol s rakúskym markgrófom dynastie Babenbergov, pri návrate ho uväznili na hrade, ktorý sa vyníma nad mestom. Po príchode navštívime aj kostol Nanebovstúpenia Panny Márie. Poobede o 13.20 je odchod lode smer **Melk**. Obed na lodi. Po návrate do Kremsu, cca o 18.10 návšteva sídla Pamiatkového úradu (Bundesdenkmalamt) v gotickom hrade **Gozzoburg** spojená s prehliadkou historickej časti Kremsu. Večera je individuálna v meste.
2. **Deň 9.9.2023**. Odchod ráno z Kremsu po ľavom brehu Dunaja. Po ceste krátka zastávka v **St. Michael** (gotický kostol a karner) a **Willendorfe** (miesto nálezu paleolitickej venuše). Do Ennsu je naplánovaný príchod cca o 9:30. Tu navštívime **Museum Lauriacum**, kde nás osobne privíta riaditeľ múzea **D**r. **Reinhart Harreither**, predseda združenia Donau-Limes Museen (<http://www.donau-limes.at>). Trvanie odhadujeme na 1h, následne sa môže časť záujemcov presunúť do Linzu na festival Ars Electronica (pravdepodobne individuálne, je tam S bahn č.1, cesta trvá 17 min), ostatní pokračujú plánovanou návštevou pamätníka v Mauthausen, <https://www.mauthausen-memorial.org/en>. Audioguide-App ([https://mm-tours.org**/**](https://mm-tours.org/)**.** Obed je individuálny.

Po príchode do Linzu, individuálna návšteva múzeí a expozícií. **Ars Electronica Center -UNESCO Centrum Mediálneho umenia**, festival trvá do 11.9.23, **Forum Metall Dunajský park Linz** – múzeum moderného umenia v prírode alebo centrum Linzu, podľa vlastnej voľby. Ubytovanie v hoteli **TRANS WORLD HOTELS Austria GmbH,** Am Winterhafen 13, 4020 Linz-AT pri Dunaji.

1. **Deň 10.9.2023.** Doobeda o 10.00 návšteva textilného múzea v **Haslach** <https://www.textiles-zentrum-haslach.at/home>, vstup s doprovodom, zvýhodnené vstupné 6,50€. Prechádzka pri zaujímavom prírodnom úkaze - Dunajskej úžine v **Schlöggen**, kde Dunaj vytvára podkovovitú slučku a nachádza sa tu rímsky park (vicus, kastel). Poobede pred bránami Viedne krátka návštev cisterciátskeho kláštora (12. stor.) v **Heiligenkreuzi**. Návrat domov.

**Kontakt:** [**margareta.musilova07@gmail.com**](mailto:margareta.musilova07@gmail.com)**, icom.slovensko@gmail.com**

Výbor ICOM SLOVAKIA a Výbor Slovenskej archeologickej spoločnosti pri SAV